《定风波慢 商角调 赋崔莺莺传》
元代·凌云翰

把丽情、分付良工，传奇谩为重省。开户迎风，拂花动月，写尽西厢景。

笑书生，最侥倖。刚道师婚胜琴聘。沉静。问姓名非是，近时三影。

空思蔗境。画盐梅、不济调羹鼎。翻残金旧日，诸宫调本，才入时人听。

减容光，懒窥镜。凤枕鸳衾与谁□。重赠。李绅歌意，续微之咏。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。